open-index/open-wikipedia-markdown huggingface dataset:
קרב ויינה דגה

**קרב ויינה דגה** היה קרב שהתרחש ב-21 בפברואר 1543 מזרחית לאגם טאנה שבמחוז אמהרה דהיום, בין כוח אתיופי-פורטוגלי (**הכוח הנוצרי**) משולב, בפיקודו של קיסר אתיופיה גלאוודיוס, לבין סולטנות אדאל עם תגבורת העות'מאנית (**הכוח המוסלמי**) תחת פיקודו של האימאם אחמד אבן איברהים אל-גאזי (הנקרא גם: **[[אחמד גראן]]**). הקרב הסתיים בניצחון הכוח הנוצרי, והיה הקרב האחרון במלחמת אתיופיה-אדאל. במהלך הקרב נהרג אחמד גראן מירי של רובאי פורטוגלי.

## רקע
בקרב וופלה, שהתרחש ב-28 באוגוסט 1542, האימאם אחמד גראן מחץ את חיל המשלוח הפורטוגלי, והצליח להרוג כמעט את כולו, כולל מנהיג הכוח הפורטוגלי, כריסטובאו דה גאמה. גראן חשב שכעת אתיופיה בידו ולכן שילח את רוב (פרט ל-200) שכירי החרב שנשלחו מהאימפריה העות'מאנית והוליך את כוחותיו אל עבר אגם טאנה בלב האימפריה האתיופית.

הכוח הנוצרי ששרד את קרב וופלה, כ-50 חיילים יחד עם הקיסרית סבלה וואנגאל נמלטו ל-"הרי היהודים" (המזוהים כיום עם אמבסל). ההיסטוריון הפורטוגלי מיגל דה קסטניוזו מוסיף שהקיסר גלאוודיוס הצטרף יותר מאוחר ללוחמים אלו בחג המולד והם "התחננו לפרסטר שיעזור להם לנקום את מות כריסטובאו" הקיסר גלאוודיוס הסכים לנקום בגראן תוך שימוש בכלי נשק פורטוגליים שאוחסנו בעיר דברה דמו לסיוע חירום. הכוח הנוצרי החל לצעוד למחנו של גראן, מזרחית מאגם טאנה. ב-13 בפברואר 1543 הם הביסו בווגארה כוח מוסלמי בפיקוד סגן האימאם סאייד מחמד, שנהרג במהלך הקרב. הנוצרים המשיכו אל עבר המחנה המוסלמי שבו שכן גראן.

## הקרב
כאשר הכוח האתיופי-פורטוגלי מצא את מחנהו של אחמד גראן, הם הקימו מחנה בסמוך על מנת שכ-50 מהלוחמים הפורטוגלים שהשמידו את צבאו של סאייד מחמד יצטרפו אליהם מכיוון שעל פי גלאוודיוס:

בימים שלאחר מכן חילות הפרשים של אתיופיה ואדאל פשטו זה על זה עד אשר המוסלמים הרגו מספר חיילי תובלה אתיופים שבראשם היה אזמץ' קאפלו. לקיסר גלאוודיוס נמאס מהמצב המתוח והוא החל בתנועה במטרה ליזום קרב פנים אל פנים. שני הכוחות החלו את הקרב ביום למחרת כאשר הכוח המוסלמי מחולק לשני ראשים. בתחילה המוסלמים הצליחו לדחוק לאחור את הכוח הנוצרי אך נעצרו על ידי הפרשים האתיופים. בתקיפה זו נהרג גראן נהרג מירי רובאי פורטוגלי. על פי כסטנהוסו, גראן זוהה על ידי הרובאים והם כיוונו את רוביהם אליו. כסטנהוסו הדגיש את ההתלכדות של הפורטוגלים לאחר מות כריסטובאו:

על פי ג'ון בארמודאז מי שהרג את האימאם גראן היה ג'ון מכסטילו. ג'ון נכנס לתוך הכוח המוסלמי על מנת שיוכל לירות בגראן מטווח קרוב. לאחר שירה בגראן, הרגו המוסלמים את ג'ון.
שני ההיסטוריונים, כסטנהוסו ולובו, מסכימים שלפני מותו של אחמד גראן הציע הקיסר גלאוודיוס את אחותו לאישה למי שיהרוג את גראן. אחד החיילים האתיופים הציג את ראשו של גראן כהוכחה אך לאחר מכן התברר שהרובאי הפורטוגלי פצע קשות את גראן לפני שהחייל האתיופי כרת את ראשו.

מותו של גראן הכה בהלם את המוסלמים והם החלו לברוח משדה הקרב מכיוון שהיו נאמנים למנהיג ולא למטרה. החריג היה המפקד של הרובאים העות'מאניים:

## לאחריו
לאחר הקרב אשת גראן בטי דאל וומברה הצליחה להימלט מהכוח הנוצרי יחד עם החיילים העות'מאנים לעיר הרר אך בנה נלכד ויותר מאוחר שוחרר תמורת אחיו של הקיסר מינאס.

## הערות שוליים

ויינה דגה
ויינה דגה
ויינה דגה
ויינה דגה
עופל בופל

**עוֹפל בּוֹפל** (באנגלית: **Fiddley Foodle Bird**) היא סדרת טלוויזיה מונפשת בריטית בת 13 פרקים אשר הופקה לשידור בערוץ BBC One בשנת 1992. הסדרה שודרה בישראל בדיבוב עברי בטלוויזיה החינוכית ב-1993.

## עלילה
הדמות הראשית בסדרה היא ציפור גדולה מדברת ממין זכר אשר שמה המלא הוא "עופל בופל ימפפופל אליק בליק בם", אך היא מכונה בפי כל **עופל בופל**. לעופל בופל כוחות על-טבעיים, בעזרתם הוא מסוגל לשנות את גודלו וצבעו.

ילד בשם מתתיהו מוצא ספר קסמים ומביע משאלה שהציפור הבדיונית בספר תהיה אמיתית. משאלתו מתגשמת ובעקבות כך הוא יוצא למסע הרפתקאות בעקבות הוריו, זוג חוקרים אשר אבד בקוטב הצפוני, יחד עם עופל בופל, הנסיכה טוטו ועוזרת הבית שלו, גברת קוטרבאום. דודו הרשע של מתתיהו שחורי, יוצא אחריהם על מנת לוודא שמשימתם תיכשל וגם כדי לשים את ידיו על אוצר מסתורי. הוא נעזר לשם כך בבריון בשם נזק, איש צרפתי בשם קלוד פלאנל, ושודד ים בשם מר מגבעת, בעל תוכי ירוק וחכם.

## הדמויות הראשיות
### הטובים
* **מתיתיהו (מתי)** (אסף קורמן)– ילד בעל משקפיים, יוצא עם עופל וגברת קוטרבאום למצוא את הוריו ואת האוצר האבוד באי המטמון.
* **עופל** (שמעון כהן) – ציפור גדולה מדברת ממין זכר אשר שמה המלא הוא "עופל בופל ימפפופל אליק בליק בם", אך היא מכונה בפי כל **עופל בופל**. לעופל בופל כוחות על-טבעיים, בעזרתם הוא מסוגל לשנות את גודלו וצבעו.
* **גברת קוטרבאום** (רונית שפי) – עוזרת הבית של מתי.
* **הנסיכה טוטו** (אפי בן ישראל) – חברה של עופל ומתי, ניצלה על ידי מתי, עופל וגברת קוטרבאום מידי הקרקרנים.
* **אמא ואבא של מתי** (אפי בן ישראל ושחר צרפתי) – הוריו האבודים של מתי, זוג חוקרים אשר אבד בקוטב הצפוני.
* **המספר** (דן תורן) – מספר את הסיפור בתחילת וסוף כל פרק.

### הרעים
* **דוד שחורי** (נחמן אשכנזי) – דודו הרשע של מתי, יוצא אחריהם על מנת לוודא שמשימתם תיכשל וגם כדי לשים את ידיו על אוצר מסתורי.
* **נזק** (שחר צרפתי) – בריון טיפש, עוזרו של דוד שחורי.
* **קלוד פלאנל** (דן תורן) – איש צרפתי, עוזרו של דוד שחורי.
* **מר מגבעת** (שמעון כהן) – שודד ים, עוזרו החדש של דוד שחורי, בעל תוכי ירוק וחכם.

## קישורים חיצוניים

*

קטגוריה:הטלוויזיה החינוכית הישראלית - תוכניות רכש
קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות פנטזיה בריטיות
טאליסקר

**טאליסקר** (באנגלית: **Talisker**) הוא סינגל מאלט סקוטי המיוצר על ידי מזקקת טאליסקר, קארבוס סקוטלנד; שהיא המזקקה היחידה באי סקאי. המזקקה מופעלת על ידי התאחדות המזקקים וסוחרי היין של דיאג'יו, ומשווקת כחלק מסדרת המאלטים הקלאסיים שלהם.

## אופיו של הטאליסקר
שמאל|ממוזער|200px|טאליסקר, 18 שנים

הטאליסקר נודע בארומת הכבול הדומיננטית שבו ובאופיו ה"מלוח" (או ה"פיקנטי"). בזמן שהמותג מקובל מאוד ונמכר בהתאם, תכולת הפנול וטעמו הייחודי יכולים להיתפס כ"מאתגרים" במיוחד עבור חובב הויסקי המצוי. המזקקה החלה בשיווק בקבוקים מיוחדים בתחילת המאה ה-21 עבור חובבי הז'אנר, עם בקבוקים בני 20 ו-25 שנים (קודם לכן היו קיימים רק 10 ו-18 ומעט מהדורות מיוחדות). בקבוקי ה-25 שנים, על אף היותם יקרים יותר, זכו לשיווק נרחב יותר מאלו בני ה-20.

הטאליסקר מעושן עד לרמת פנול גבוהה במיוחד של 25 חלקיקים למליון, ובנוסף לכך מי המעין המשמשים ליצירתו באים במגע עם כבול במהלך הנביעה, וכך מתקבל טעמו הכבולי.

### בקבוקים ומהדורות מיוחדות
* 10 שנים, השכיחה ביותר 45.8%.
* 18 שנים, שכיחה פחות 45.8%.
* 20 שנים, כ-9000 בקבוקים 58%.
* 25 שנים, כ-27,000 בקבוקים 58%.
* 30 שנים, 2958 בקבוקים 50.7%.
* מהדורת היוצר עם גימור בחביות אמורוסו.
* גרסת 10 שנות שייכות לסדרת הקלאסיק מאלט - 12 שנים.
* מהדורת Storm
* מהדורת Skye

## רקע היסטורי
שמאל|ממוזער|250px|מרכז המבקרים של טאליסקר
המזקקה נוסדה בשנת 1843 על ידי יו וקנט מקאסיל מאיג. יו היה אריס ששכר אדמות וכך הצליח לרכוש את בית טאליסקר ואחוזת מקלאוד.

אחרי מות האחים המזקקה נרכשה בסופו של דבר במסגרת שותפות גריגור אלן (סוכן כלכלי ממוריישיר) ורודריק קמפ (סוחר יינות ושיכר) ומשאבים רבים הושקעו בחידוש ועיצוב מחדש של המזקקה. באותה תקופה הוויסקי זכה למוניטין הולך וגדל.

בשנת 1892, קמפ רכש גם את מזקקת מקאלאן בספייסייד ואלן עצמו לקח את הבעלות המלאה על טאליסקר שמוזגה עם דאילויין, וכך נוצר איחוד המזקקות דאילויין–טאליסקר. איחוד המזקקות בנה רכבת חשמלית המקשרת בין המזקקה לבתי העובדים, על מנת לשפר את תנאי תעסוקתם.

בשנת 1925 בעקבות מיזוגים עם כמה ממייסדי "חמש הגדולות", המזקקה עברה באופן רשמי לבעלות התאחדות המזקקים ובמקביל שונתה שיטת הזיקוק לזיקוק כפול. בשנת 1960, לאחר שרפה גדולה, המזקקה שופצה.

בשנת 1989 נבחר המותג על ידי איחוד המזקקים לסדרת המאלטים הקלאסיים שלהם.

## ראו גם
* ויסקי
* סינגל מאלט

## קישורים חיצוניים

* 
* איתן קידר, ויסקי טליסקר, בר מאסטר

קטגוריה:ויסקי סקוטי
קטגוריה:סינגל מאלט ויסקי
ארבע הפינות

שמאל|ממוזער|250px|מיקום ארבע הפינות במפת ארצות הברית
שמאל|ממוזער|250px|המונומנט
**ארבע הפינות** (באנגלית: **Four Corners**) הוא שמו של מרובע גבולות בארצות הברית, בין הגבולות של המדינות יוטה, אריזונה, קולורדו וניו מקסיקו. זוהי הנקודה היחידה בארצות הברית בה מתלכדים גבולותיהן של ארבע מדינות.

בין ארבע המדינות מפרידים קווים ישרים: בין יוטה וקולורדו לשכנותיהן מדרום מפריד קו הרוחב 37 צפון, ובין יוטה ואריזונה לשכנותיהן ממזרח מפריד קו האורך 109 מערב. בנקודה, הממוקמת ברמת קולורדו, נמצא מונומנט ארבע הפינות הכולל גם מרכז מבקרים, והגובה דמי כניסה תמורת הזכות לראות את הנקודה המדויקת, בה נמצאת דיסקת ארד המציינת את הגבולות. המונומנט מנוהל בידי בני שבט נאוואחו החיים באזור. בקרבת מקום עובר הכביש המהיר US-160.

אזור ארבע הפינות הוא מקום משכנם של שבטי הנאוואחו, המרוכזים בשמורת האינדיאנים אומת נאוואחו, בעיקר בפינה הצפון-מזרחית של אריזונה, אך גם ביוטה ובניו-מקסיקו (אך לא בקולורדו). הנקודה נמצאת גם בארבעת המחוזות סן חואן (יוטה), אפאצ'י (אריזונה), סן חואן (ניו מקסיקו) ומונטזומה (קולורדו). אף על פי שמדובר באזור נידח שאינו מיושב בצפיפות, הרי שמספר המטיילים באזור רב יחסית, שכן במרחק נסיעה מהמקום נמצאים מספר פארקים לאומיים, ובהם:

* הפארק הלאומי קניונלנדס
* הפארק הלאומי ארצ'ס
* הפארק הלאומי מסה ורדה

באחד מפרקי סדרת הטלוויזיה "משפחת סימפסון" נוסעת המשפחה לביקור באתר "חמש הפינות", גרסה פרודית על ארבע הפינות.
בפרק מסדרת הדרמה שובר שורות, נוסעת גברת וייט לאתר.
בקנדה קיימת נקודה בשם זהה (60 צפון, 102 מערב) ובה מתלכדים גבולותיהם של מניטובה, ססקצ'ואן, הטריטוריות הצפון מערביות, וטריטוריית נונאווט.

## מחלת ארבע הפינות
מחלה בלתי מזוהה  שפרצה באזור ב-1993 כונתה "מחלת ארבע הפינות" על שם האזור בו התגלתה. המחלה לוותה בשיעורי תמותה גבוהים (75% מהחולים - רובם צעירים ובריאים - מתו).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אזורים
קטגוריה:אריזונה: גאוגרפיה
קטגוריה:קולורדו: גאוגרפיה
קטגוריה:ניו מקסיקו: גאוגרפיה
קטגוריה:יוטה: גאוגרפיה
קטגוריה:רמת קולורדו
שאן דה מארס

**שאן דה מארס** (בצרפתית: **Champ de Mars**) הוא פארק ציבורי גדול ברובע השביעי של פריז. הפארק ממוקם בין נהר הסן ומתחם בתי הספר הצבאיים אקול מיליטר. בקצהו המערבי של הפארק נמצא מגדל אייפל ובהמשכו, מעבר לגשר ינה מצויים גני טרוקדרו וארמון שאיו. אורכו של הפארק 780 מטרים ורוחבו כ-200 מטרים.

הפארק נקרא על שם שדה מרס שברומא, וזאת בשל שימושו המקורי של השטח - מגרש מסדרים ואימונים של בית הספר הצבאי הסמוך (ה"אקול מיליטר").

ב-14 ביולי 1790 נערכו במתחם אירועי הפט דה לה פדרסיון במהלך המהפכה הצרפתית, וב-17 ביולי 1791 ביצעו במתחם טבח במתנגדי המלוכה הצרפתית שקראו להפלתו של לואי השישה עשר, מלך צרפת.
600px|ממוזער|מרכז|

כבר ב-1798 נערכה במקום תערוכה גדולה להצגת הישגי התיעוש ועל מנת לשעשע את מעמד הפועלים. בהמשך היה שאן דה מארס אתר התערוכות העולמיות של המחצית הראשונה של המאה ה-19 והמחצית הראשונה של המאה ה-20 והתקיימו בו התערוכה העולמית של פריז (1867), התערוכה העולמית של פריז (1889), התערוכה העולמית של פריז (1900) והתערוכה העולמית של פריז (1937) וכן התערוכות הקולוניאליות שנועדו להצגה של מושבות האימפריה הקולוניאלית הצרפתית.

## ראו גם

* מגדל אייפל
* גני טרוקדרו

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פריז: פארקים וגנים
קטגוריה:הרובע השביעי של פריז
קטגוריה:פריז: תערוכות עולמיות
לתפוס את הרגע

**לתפוס את הרגע** (במקור האנגלי: **Peaceful Warrior**) הוא סרט קולנוע אמריקני משנת 2006. הסרט מבוסס על ספרו האוטוביוגרפי-בדיוני של דן מילמן, "דרכו של הלוחם השקט", שנכתב בשנת 1980.

את הסרט ביים ויקטור סלבה, ומככבים בו סקוט מקלוביץ וניק נולטה בתפקידים הראשיים. הסרט זכה בקטגוריית הסרט הטוב ביותר בפסטיבל הסרטים שנערך במאווי ב-2006.

## עלילה
דן מילמן (סקוט מקלוביץ) הוא סטודנט הלומד באוניברסיטה ומתעמל מצליח שחולם על זכייה באליפות הארצית. באחד מן הימים הוא פוגש בזקן (ניק נולטה), העובד בתחנת דלק למחייתו. מילמן מכנה אותו בשם סוקרטס. סוקרטס מודע לבעיותיו של מילמן. סוקרטס מפגין חוכמה רבה שרק מסקרנת את מילמן, אשר מבקש ללמוד מחוכמתו. בנוסף, דמותו הופיעה בחלומו בנעליה, ליד שברי רגלו המרוסקת, חלום שמילמן אינו יודע את פשרו.

סוקרטס נותן למילמן הצעיר סדרת שיעורים ומטלות. עיקר משנתו הפילוסופית אומרת, כי כל אדם צריך לחיות בזמן ההווה. יש זמן מתאים להילחם וזמן להימנע מאלימות. שיעורים אלה מושגים באמצעות מחשבה מעמיקה לפרטים, ודרך רוחנית יוצאת דופן. מילמן לומד להעריך כל רגע, להכיר בדרך שבהשגת המטרה כחשובה יותר מאשר המטרה עצמה, כמו גם לשים לב למעשיו ביתר דקדקנות. הוא משתמש בידע שרכש כדי לחזק את גופו דרך אימונים ומשמעת עצמית, אם כי עדיין ניחן בו חוסר המנוחה כבעבר. מילמן אינו יודע דבר על סוקרטס מלבד עבודתו, ואמונתו של סוקרטס שמתן שירות לבני אדם הוא המעשה המכובד ביותר.

בחורה צעירה בשם ג'וי (איימי סמארט), למדה ליישם את לימודיו של סוקרטס בחייה, היא חניכה נוספת של סוקרטס. מילמן מנסה לדובב אותה כדי לקבל פרטים נוספים על סוקרטס, אך היא שומרת על צניעותו. נוסף על כך, ג'וי מכבדת אותו כאדם ומתייחסת אליו בשוויון, אם כי שומרת על פרטיותה ואינה מרשה לעצמה להתפתות לחיזוריו.

באחד מן הימים, מילמן רוכב על אופנועו בחוסר זהירות ומתנגש ברכב חולף. הוא מובהל לבית החולים, שם הוא מגלה לחרדתו הרבה כי עצם הירך שלו מרוסקת וכי המקום קובע על ידי מוט מתכת. וכעת הוא מבין את פשר החלום, שבו רגלו התנפצה לרסיסים. אט אט הוא מאבד מתקוותו ואף שוקל להתאבד, אך ניצב בפני בבואתו היהירה, והודות לסוקרטס, הוא מקבל את ההחלטה להתגבר על פציעתו ולהמשיך להתאמן בעזרתו ובהדרכתו. בסופו של דבר, הוא מחזק את גופו ונפשו ומצליח להשתתף באליפות.

בדרך, לפני האליפות, מילמן עובר בתחנת הדלק, ומגלה כי סוקרטס נעלם ללא זכר.

## קישורים חיצוניים
* 

## הערות שוליים

קטגוריה:סרטי 2006
קטגוריה:סרטי דרמה אמריקאיים

קטגוריה:סרטים על האולימפיאדה
קטגוריה:סרטים המבוססים על רומנים אמריקאים
נבו יריחו

**נְבוֹ יְרִיחוֹ** (שם מדעי: *Nebo hierichonticus*) הוא מין עקרב גדול. נחשב לעקרב הגדול ביותר בישראל בפרט, והגדול באזור הים התיכון כולו, בכלל.

עקרב זה חובב סדקים בסלעים (כפי שניכר מגופו הפחוס), ומסתתר בהם מעת לעת. הפרטים הבוגרים יימצאו בדרך כלל תחת אבנים גדולות וסדקים עמוקים, אך לעיתים גם תחת אלו הקטנות יותר.

הוא נחשב לעקרב נפוץ יחסית, אך נפוץ פחות מהעבידיים. ישנן וריאציות צבעים רבות אצל הנבו, מחום בהיר עד כמעט שחור ולעיתים אף גוון אדמדם, בעוד הרגליים בהירות מיתר הגוף.

## סימני זיהוי ומאפיינים
גודלו של פרט בוגר עד , והוא גדול יחסית לעקרב. צבעו חום כהה עד בהיר, והרגליים בהירות מיתר הגוף.

צבתותיו של נבו יריחו עבות, אך לא כמו אלו של העבידים. אצלו הצבת מוארכת ומצולעת יותר. סימן הזיהוי של הנבו לעומת העביד - צבתות מוארכות ומצולעות, וגבשושית קטנה, מעין נקודה בולטת בשלפוחית הארס, מעט לפני העוקץ.

## עקיצה
עקיצתו אינה מסכנת חיים, אך יש גם הסוברים שעקיצה מפרט בוגר שכזה (13 ס"מ) עלולה לגרום לנמק, או להרס פעולת המפרק, אם עקץ בין פרקי האצבעות. למרות זאת, במקרה של עקיצת עקרב (כולל ממין זה) יש לפנות לקבלת טיפול רפואי.
ככלל, מזגו של עקרב זה אינו חם במיוחד, ולמעט פרטים יוצאי דופן הוא רגוע או לכל היותר מתגונן, בעת הצורך. עקיצה מעקרב זה אינה כואבת.
בשל גודלו, נגישותו, מזגו הנוח וצורתו הכוללת, עקרב זה משמש לעיתים חובבי טבע בתצפיות ועבודות גמר על אורח חייו של העקרב.

## תפוצה
שמאל|ממוזער|250px|נבו יריחו

תפוצתו של נבו יריחו משתרעת על כל שטחה של ארץ ישראל, למעט שטחי חול. שטחים בהם נפוץ הנבו יריחו הם רבים יותר מאזורי תפוצת העקצן הצהוב. עם זאת, מספרם של העקצנים הצהובים גבוה בהרבה ממספר פרטי הנבו יריחו.

## מקור השם
החוקר שתיעד אותו מצא עקרב זה בפעם הראשונה בהר נבו, הנמצא באזור יריחו. כך נוצר שמו המדעי – *Nebo hierichonticus*. השם העברי הוא תרגום של שמו המדעי - נבו יריחו.

## בתרבות
על פי הצבעה שנערכה בספטמבר 2018 באתר ynet, נבו יריחו הוא העקרב הלאומי של ישראל.

## קישורים חיצוניים

* 

## הערות שוליים

קטגוריה:נבואיים
קטגוריה:ארץ ישראל: עקרבאים
קטגוריה:ישראל: סמלים לאומיים
קייפטאון ספרס

**קייפטאון ספרס** (באנגלית: **Cape Town Spurs F.C,** בעבר אייאקס קייפטאון) היא קבוצת כדורגל מהעיר קייפטאון, דרום אפריקה, ששיחקה בעבר בליגה הבכירה, PSL. כינויה הוא "הלוחמים העירונים". לאחר עונת 2017 הקבוצה ירדה לליגת משנה.

המועדון היה סניף של אייאקס אמסטרדם ובין שני המועדונים היה הסכם לשיתוף פעולה מבחינת שחקנים. לאורך השנים עברו כמה שחקנים מהמועדון אל מועדון האם, ביניהם סטיבן פינאר ב-2002, איונג אנו ב-2008, דיילון קלאסן ב-2009 ות'ולאני סרארו ב-2011. בשנת 2020 אייאקס מכרה את מניותיה במועדון, ושמו השתנה לקייפטאון ספרס.

## היסטוריה
מועדון אייאקס קייפטאון הוקם בשנת 1999 מאיחוד בין שני מועדונים: סבן סטארס וקייפטאון ספרס. הקבוצה מעולם לא זכתה באליפות אך מנגד גם מעולם לא ירדה ליגה.

בעונת  רשמה הקבוצה את הצלחתה הגדולה ביותר כאשר זכתה בגביע דרום אפריקה בכדורגל.

בינואר 2007 רשמה הקבוצה הצלחה נוספת כשהצליחה לנצח את קבוצת-האֵם, אייאקס אמסטרדם, בתוצאה 3-1 במשחק ידידות שנערך בקייפטאון.

בשנים 2005 ו-2009 הקבוצה השתתפה בליגת האלופות האפריקאית.

בעות  ירדה הקבוצה לליגת המשנה לאחר שסיימה במקום האחרון בליגה הבכירה. בשתי העונות שלאחר מכן הקבוצה לא הצליחה לעלות חזרה לליגה הראשונה, כאשר בעונת  היא סיימה במקום רביעי, ובעונת  הפסידה בפלייאוף למועדון Black Leopards . זמן קצר לאחר מכן מכרה אייאקס אמסטרדם את חלקה במועדון, שהיווה 51 אחוזים ממניותיו.

בשנת 2020 שיתוף הפעולה עם אייאקס הופסק ושמה של הקבוצה שונה ל"קייפטאון ספרס".

## אצטדיון
משנת 2004 מגרשה הביתי של הקבוצה הוא אצטדיון את'לון, שנבנה בשנת 1972 ובו 30,000 מקומות ישיבה.

קודם לכן מגרשה הביתי היה אצטדיון ניולנדז בו היו 51,000 מקומות ישיבה, כיום הוא משמש כאצטדיון רוגבי בלבד.

אייאקס קייפטאון מתכננת לעבור לאצטדיון פיליפי בראשית העשור השני של המאה ה-21. באצטדיון כיום 2,000 מושבים אך לאחר שדרוגו יהיו כ-10,000 מקומות.

## קישורים חיצוניים
* 

## הערות שוליים

*
קטגוריה:קבוצות כדורגל דרום אפריקאיות
קטגוריה:קבוצות כדורגל שהוקמו ב-1999
קטגוריה:אייאקס
שחרן יהודה

**שחרן יהודה** (שם מדעי: *Hottentotta judaicus*, בעבר: *Buthotus judaicus*) הוא עקרב נפוץ יחסית, מסוג שחרן, שגודלו עד שמונה סנטימטרים, וצבעו שחור. קצות צבתותיו ופיסות רגליו בצבע חום.

## מקומות חיות ותפוצה
שחרן יהודה נפוץ בישראל, ירדן, לבנון, סוריה וטורקיה.

תפוצתו של שחרן יהודה משתרעת במרכז הארץ וצפונה, באזורים עתירי צמחייה בדרך כלל, למעט אזורי חולות. בנדודיהם מרבים עקרבים אלו לחדור לבתי מגורים ולקומות קרקע. בטבע שוכן תחת אבנים בינוניות עד גדולות ותחת קליפות עצים (בין הקליפה לעץ).

## עקיצה
עקרב זה אינו קטלני לאדם. לעקרב מזג רע יחסית, תנועתו מהירה, וכך גם עקיצתו, והוא נוטה לעקוץ בקלות. כאבי עקיצתו עזים ביותר ומתפשטים מכיוון העקיצה אל הלב עם מחזור הדם. הכאבים עוברים לאחר זמן ממושך, והופכים לקראת הסוף לעקצוצים קלים. עקרב זה מרבה לחדור למגורי אדם, ובעל יכולת טיפוס מעולה - הוא מסוגל להגיע לקומות מעל לקומות הקרקע.

## קישורים חיצוניים

קטגוריה:עקצניים
קטגוריה:ארץ ישראל: עקרבאים
קטגוריה:בעלי חיים שתוארו ב-1872
קטגוריה:טקסונים שתוארו בידי אז'ן סימון
קטלן דו-גוני

**קטלן דו-גוני** (קַטְלָן דּוּגוֹנִי) (שם מדעי: *Androctonus bicolor*) הוא עקרב הנחשב לקטלני, בניגוד לדעה הרווחת שרק עקרב צהוב מסוכן. ארסו מסוכן כמעט כמו זה של קטלן עב-זנב. הקטלן הדו-גוני נפוץ במרכז ישראל ודרומה. שמו בא לו מאחר שלעקרבים הצעירים במין זה צבע שונה במקצת מהבוגרים.

## מאפיינים
גודלו של הקטלן הדו-גוני מגיע לכדי שמונה סנטימטרים, וצבעו נע בין גוני השחור, וצבע הצעירים אפור. אצבעות הצבתות ופיסות הרגליים חומות. ההבדל בינו לבין הקטלן עב-הזנב הוא בעיקר אורך ועובי הצבתות - לקטלן עב-צבתות צבתות עבות וקצרות יותר, בעוד שאצל הקטלן הדו-גוני הן ארוכות ודקות יותר. אפשר להשוות את עובי צבתותיו כעובי הצבתות שבין עובי העקצן הצהוב לבין העובי של קטלן עב-זנב.

הקטלן הדו-גוני מעדיף אזורים סלעיים וחוליים. ניתן למצוא אותו מתחת לסלעים כבדים ואבנים גדולות, במחילות נטושות של מכרסמים, ובדיונות חול. לעיתים הוא משוטט גם בחולות נודדים ובחופי הים. הסתרתו הטובה בסביבה מאפשרת לו להימנע מטורפים ולצוד את טרפו בקלות.

עקרב זה דומה לשחרן יהודה שאינו מסוכן. הקטלן ניתן לזיהוי וודאי על ידי הסתכלות בזנבו - ה"זנב" עבה מאוד ביחס לעקרבים אחרים, וישנן מגרעות בצורת קילוף בשניים מפרקי זנבו (השני והשלישי, מכיוון העוקץ), מאפיין שלא קיים בשחרן יהודה, שגם קטן ממנו, וגם זנבו אינו עבה. בניגוד לשחרן, הקטלן לא יימצא על עצים (בין הקליפה לעץ), אלא בעיקר מתחת לאבנים גדולות וסלעים, או משוטט בחולות. הקטלן הדו-גוני בעל פוטנציאל לגרום למוות, בעוד שעקיצת השחרן כואבת מאוד (כצריבה מברזל מלובן), אך איננה מסכנת חיים.

## קישורים חיצוניים

* 

קטגוריה:בעלי חיים שתוארו ב-1828
קטגוריה:טקסונים שתוארו בידי כריסטיאן גוטפריד אהרנברג
קטגוריה:עקצניים
קטגוריה:ארץ ישראל: עקרבאים
יוסף אידריס

**יוסף אידריס** (ערבית: **يوسف إدريس**; 19 במאי 1927 - 1 באוגוסט 1991) היה סופר מצרי.
## ביוגרפיה
יוסף אידריס למד רפואה באוניברסיטת קהיר, באותה עת היה פעיל פוליטית כנגד שלטונו של פארוק הראשון, פעילות שהובילה למאסרו ולהשעייתו מהמכללה. בתום לימודיו עבד בבית החולים הגדול במצרים, קאסר אל-עיני.

אידריס כתב מחזות, סיפורים קצרים, ורומנים. הוא כתב סיפורים ריאליסטיים אודות אנשים רגילים ואנשים עניים. רבים מסיפוריו מתרחשים בסביבה מצרית טיפוסית, והוא מוחזק כרב-אומן של הסיפור הקצר. הוא נחשב כמי שהניח את התשתית לתיאטרון המצרי המודרני, המבוסס על מסורת ופולקלור עממי, הצלחתו העיקרית בתחום זה הייתה בעבודתו המפורסמת ביותר, המחזה "אל-פאראפיר", המספר את סיפורן של שתי דמויות עיקריות: האדון וה"פארפור" (הדיוט עני). במשך זמן מה הוא כתב עבור העיתון המצרי אל-אהראם. הוא הוצע פעמים מספר כמועמד לפרס נובל לספרות.

## ספריו שתורגמו לעברית
* **שייך עלי מאיים : סיפורים מצריים** / יוסף אדריס ; (מערבית: טוביה שמוש ; הקדמה מאת ששון סומך). תל אביב : הוצאת הקיבוץ המאוחד, תשל"א 1970.
* **המשחק וסיפורים אחרים** / יוסוף אידריס ; מערבית: משה חכם. תל אביב : י. גולן, תשנ"ד 1994.

## ספריו שתורגמו לאנגלית

* Idris, Yusuf: **The Cheapest Nights and Other Stories** 1978, Peter Owen, London, (First UK edition)
* Idris, Yusuf: **The Sinners** 1984, U.S.A., (First English Language Edition.) (many reprints)
* Idris, Yusuf: **Rings of Burnished Brass** 1992, American University in Cairo Press
* Idris, Yusuf: **City of Love and Ashes** 1999, American University in Cairo Press


## סיפורים קצרים

* The Cheapest Nights. أرخص ليالى
* Isn't it ? أليس كذلك ؟
* Bottom of the city. قاع المدينة
* The Hero. البطل
* An incident of Honour. حادثة شرف
* The End of the world. آخر الدنيا
* Tha Language of Oh Oh. لغة الآى آى
* The summons. النداهة
* A House of Flesh. بيت من لحم
* I am Sultan of the law of existence. أنا سلطان قانون الوجود
* The Dregs of the City
* The Freak


## מחזותיו

* The Cotton King & Farahat's republic. Two Plays ملك القطن و جمهورية فرحات
* The Critical Moment.اللحظة الحرجة
* Al-Farafir. الفرافير
* Earthly Comedy. المهزلة الأرضية
* The striped Ones. المخططين
* The Third Sex. الجنس الثالث
* Towards an Arabic Drama نحو مسرح عربى
* The Harlequin البهلوان


## סיפורים קצרים

* Farahat's Republic & A Love story. (שתי נובלות) جمهورية فرحات و قصة حب
* The Sin. الحرام
* The Disgrace. العيب
* Men and Bulls,The Black Soldier,Mrs. Vienna.[נובלות] رجال وثيران- العسكرى الأسود- السيدة فيينا
* The White. البيضاء


## כתיבה אחרת

* Not very frankly speaking. بصراحة غير مطلقة
* Discovery of a continent. إكتشاف قارة
* The Will. الإرادة
* Diary of Dr. yusuf Idris. مفكرة الدكتور يوسف إدريس
* The '60s Gabarty. جبرتى الستينات


## קישורים חיצוניים

* 
*
* "יוסף אידריס ממצרים, מחזאי, נפטר בגיל 64" הניו יורק טיימס, 3 באוגוסט 1991. 
* 
* 
* 

קטגוריה:סופרים מצרים
קטגוריה:סופרים ערבים
קטגוריה:מחברי סיפורים קצרים
קטגוריה:מצרים שנולדו ב-1927
קטגוריה:מצרים שנפטרו ב-1991
ארפוודסוניט

__NOTOC__

**ארפוודסוניט** הוא מינרל, חבר בקבוצת האמפיבול - קבוצה של אינוסיליקטים (סיליקטים במבנה דמוי שרשרות) מאפיים שהם מינרלים בוני הסלעים חשובים, אם כי הארפוודסוניט עצמו נדיר למדי. הארפוודסוניט בנוי משרשרת כפולה שבה שתי שורות של ארבעונים של סיליקט (SiO4) מתחברות אל שתי שורות אחרות דרך קטיונים של מגנזיום או ברזל או נתרן.

נוסחת המבנה הכימי של הארפוודסוניט היא: Na3( Fe<sup>2+</sup>, Mg)4Fe3+ Si8O22(OH)2. הסיבה להופעה כפולה של אטומי הברזל בנוסחת הארפוודסוניט נועדה להראות את קיומם של שני סוגים של אטומי ברזל. האחד בערכיות של 2 תופס מקומות זהים בסריג לאטום המגנזיום שערכיותו 2 משום ששני האטומים הם בגודל דומה, והשני בערכיות 3 הוא קטן יותר בנפחו.

הארפוודסוניט מתגבש במערך קריסטלוגרפי מונוקליני ובדרך כלל מופיע בתצורת סיבים או גבישים פריזמתיים מוארכים בתצורת כוכב בגוון שחור עד אפור כחלחל. משקלו הסגולי 3.44 עד 3.45 וקשיותו 5.5 עד 6 בסולם מוס.

הארפוודסוניט הוא המינרל העשיר בברזל בשורה האיזומורפית (מצב בו אטום אחד או יותר במבנה המינרל יכולים להיות מוחלפים על ידי אטומים אחרים מבלי שיחול שינוי במבנה המינרל) עם המינרל העשיר במגנזיום - מגנזיו-ארפוודסוניט. ניתן להבחין בין שני המינרלים רק בעזרת אנליזה כימית.

מבחינת תכונותיו האופטיות הארפוודסוניט הוא דו-צירי, והוא ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) בולט. הוא נראה כחול-ירוק מזווית אחת, ירוק חום מזווית שנייה ואפור-סגול מזווית שלישית.

הארפוודסוניט נתגלה בשנת 1823 וקרוי על שמו של הכימאי השוודי מגלה הליתיום, יוהאן אוגוסט ארפוודסון (Johan August Arfwedson  1841-1792).

## מקור ותפוצה
הארפוודסוניט הוא מינרל נדיר יחסית ונוצר בסביבת סלעי יסוד אלקליים כמו במחדרים הבהירים והעשירים בנתרן ובמינרלים נדירים של סיאניט נפליני ופגמטיטים אגפיאטיים וגרניטים פאראלקליניים יחד עם המינרלים נפלין, אגירין, אלביט, ריבקיט, קטופוריט וקוורץ, כמו בבתולית של גולדן הורן (Golden Horn – קרן הזהב) במחוז אוקאנוגן (Okanogan) במדינת וושינגטון (המקום בו נמצא לראשונה ב-1966 המינרל זקטזריט – zektzerite). מקומות נוספים כוללים את הר סנט-אילר (Mont Saint Hilaire) בפרובינציית קוויבק שבקנדה, מחדר לימאוססק (Ilimaussaq) - המקום בו נתגלה המינרל לראשונה, פגמטיטים בחצי האי קולה ברוסיה, במכרות באוקראינה, בחבל הריין בגרמניה, בלנגסונדפיורד בנורווגיה, מחוז בולדר בקולורדו ובמדינת ניו המפשייר בארצות הברית.

בישראל ניתן למצוא ארפוודסוניט בנורדמרקיט (סוג של סיאניט) של מכתש רמון. בסביבה הקרובה ניתן למצוא ארפוודסוניט בחצי האי סיני: במיקרוגרניטים בוואדי קביליה (באזור הדרומי מזרחי של סיני); ובקוורץ פורפירים באזור ג'בל מוסא וג'בל קתרינה.

## לקריאה נוספת
* יעקב ק. בן־תור, "לוחות הגדרה למינרלים יוצרי סלעים".

* Deer, W.A., R.A. Howie, and J. Zussman (1963) *Rock-forming Minerals*, v. 2, *Chain Silicates*, p. 364-374


## קישורים חיצוניים

* אתר Mineral Galleries
* אתר Mindat
* אתר Webmineral
* אתר Minerals net
* פרויקט rruf

## הערות שוליים

קטגוריה:קבוצת האמפיבול
קטגוריה:אינוסיליקטים
קטגוריה:מינרלים סיליקטיים
קטגוריה:מינרלי ברזל
קטגוריה:מינרלי מגנזיום
קטגוריה:מינרלים
אינטר אסקלדס

**אינטר קלוב ד'אסקלדס** (בקטלאנית: **Inter Club d'Escaldes**) היא קבוצת כדורגל אנדורית מליגת העל האנדורית, שמקורה בעיר לז אסקלדס, במחוז אסקלדס-אנגורדני.

## היסטוריה
**Inter Club d'Escaldes** או בקיצור **אינטר**, הוקמה בשנת 1991 ומקורה בעיר לז אסקלדס, והיא חברה מייסדת של ליגת העל האנדורית בשנת 1995. המועדון שיחק מאז בליגה הבכירה עד אפריל 2015, כאשר נשרה לליגת המשנה לאחר שסיימה במקום השמיני בתום העונה. המועדון חזר לליגת העל לאחר שתי עונות, במאי 2017.

אינטר סיימה פעמיים במקום השלישי בליגת העל האנדורית במהלך שתי עונות רצופות, ב-1999/2000 ו-2000/2001, והפכה לסגנית מחזיקת הגביע האנדורי ב-2001/2002, כשהפסידה 0–2 מול לוסיטאנוס.

בעונת 2019/2020 הפכה הקבוצה לאלופת הליגה הבכירה לראשונה בתולדותיה, והמועדון קיבל את הזכות להשתתף במוקדמות ליגת האלופות לעונת 2020/2021. הייתה זו ההשתתפות הראשונה בתולדות המועדון בטורניר בינלאומי רשמי. בנוסף לתואר האליפות זכתה הקבוצה גם בתואר הגביע האנדורי לראשונה בתולדותיו, וגם בתואר הסופרקאפ האנדורי - והשלימה ספורט מקומי.

ב-2020/2021 וב-2021/2022 זכתה הקבוצה בעוד שתי אליפויות רצופות, כאשר היא מביסה מתמודדות חזקות לתואר כמו סנטה קולומה.

## תארים
* **[[ליגת העל האנדורית]] (4):** 2019/2020, 2020/2021, 2021/2022, 2024/2025
* **[[הגביע האנדורי]] (3):** 2020, 2023, 2025
* **הסופר קאפ האנדורי (2):** 2020, 2021

## קישורים חיצוניים
* 

קטגוריה:קבוצות כדורגל אנדוריות
קטגוריה:קבוצות כדורגל שהוקמו ב-1991
בילבונג (חברה)

**בילבונג** (באנגלית: **Billabong International Limited**) היא חברה מסחרית אוסטרלית המתמקדת ביצור בגדים המתאימים או קשורים לגלישת גלים, ונחשבת ליצרן הגדול בתחום. החברה נוסדה בשנת 1973 על ידי האחים גורדון ורנה מרצ'נט בגולד קוסט שבמדינת קווינסלנד אשר באוסטרליה וייצרה תחילה לבוש המותאם לגלישה. בדצמבר 2007 נרכשה החברה על ידי דן ויג'ינס בסכום של 1.5 מיליארד דולרים אוסטרליים.

כיום בילבונג מייצרת לא רק ציוד גלישה אלא גם הלבשה ומוצרים נלווים כלליים, או כאלו המותאמים או קשורים לטיפוס הרים, סקייטבורדינג ועוד. את מוצריה משווקת בילבונג דרך מפיצים או זכיינים במדינות רבות ברחבי העולם. כך, לדוגמה, הזכיין הישראלי של החברה היא חברת הביגוד פוקס.

בשנת 2018 נרכשה החברה על ידי חברת Boardriders אשר היא בעלת המותג המתחרה "קוויקסילבר" לאחר קשיים כלכליים.

## בילבונג בישראל ובעולם
רשת חנויות Billabong Board Shop הוקמה בארץ על ידי חברת בילי האוס בע"מ הנמצאת בבית חרות. חנויות הרשת בישראל נקראות "בילבונג בורדשופ".

Billabong החלה את דרכה כמתפרה קטנה לייצור מכנסי גלישה בלבד, ומאז התפתחה למעצמה של ציוד ואופנת גלישה. כיום, מוצרי החברה נמכרים בלמעלה מ-65 מדינות בעולם, כאשר השווקים הם ארצות הברית, אוסטרליה, אירופה, דרום אפריקה, ברזיל, יפן וישראל.

בנוסף, פעילות החברה כוללת פרויקטים ושיתופי פעולה שוטפים עם עמותת "צלול", במטרה להגן על החופים בישראל ולחזק את המודעות לשמירה על איכות הסביבה.

שם החברה נגזר ממילה דומה בשפה אבוריג'נית שפירושה "נחל אכזב".

## קישורים חיצוניים

* 

* בילבונג ישראל
* 

קטגוריה:מותגי הנעלה
קטגוריה:חברות אופנה אוסטרליות
קטגוריה:גולד קוסט
סילוביקי

**סילוביקי** (רוסית: **силовики**) או **סילוביק** ביחיד (רוסית: **силовик**) הוא כינוי מקובל ברוסיה ליוצאי מנגנוני הביטחון של רוסיה וברית המועצות כגון הצבא הרוסי, שירות הביטחון הפדרלי שתפסו עמדות בכירות בממשל הרוסי לאחר התפרקות ברית המועצות, ובייחוד עם כניסתו של ולדימיר פוטין בשנת 2000 לתפקיד נשיא רוסיה. בכינוי מכונים גם אנשים המקורבים לנשיא ולדמיר פוטין.

הסילוביקים לא נחשבים כסיעה מאוחדת עם מפלגה או אידאולוגיה רשמית וההגדרה לגבי מי הם האנשים שניתן לכנותם סילוביקי היא רחבה מאוד.  

מבחינה רעיונית, הסילוביקי מעוניינים להשיב לרוסיה את גדולתה על בסיס התרפקות על העידן הסובייטי כמו גם על העידן האימפריאלי. הם דוגלים בלאומיות ולעיתים אף בלאומנות. הסילוביקי מצדדים גם במעורבות עמוקה יחסית של המדינה בכלכלה, אטטיזם. לטענתם תעשיות מפתח במשק כגון תעשיות הגנה, תחבורה, מתכות, תקשורת, מכרות ועוד חייבות להישאר בידי המדינה, ועל המדינה להוביל את ההתפתחות שלהן. במדיניות החוץ הם דוגלים בהגדלת ההשפעה של רוסיה בעולם ובמדינות השכנות בפרט, על מנת לקדם אינטרסים של המדינה הרוסית ולהבטיח את ביטחון המדינה.  

בעיני קרמלינולוגים רבים, הסילוביקי המשפיעים ביותר או ה"מנהיגים" הבלתי רשמיים של הסיעה הם ניקולאי פטרושב לשעבר ראש שירות הביטחון הפדרלי וכיום מזכיר מועצת הביטחון, ואיגור סצ'ין, לשעבר סגן באדמיניסטרציה הנשיאותית תחת פוטין וכיום יושב ראש חברת הנפט רוסנפט וסגן ראש הממשלה עם אחריות על תעשייה, אנרגיה ומשאבים טבעיים. 

קטגוריה:רוסיה: פוליטיקה
קטגוריה:מילים וביטויים ברוסית
בילבונג

ממוזער|232px|בילבונג Wollundry Lagoon
**בילבונג** (באנגלית: **Billabong**) באנגלית אוסטרלית הוא אגם קטן של מים עומדים המחובר לנתיב מים. בילבונגים נוצרים בדרך כלל כשנתיבו של נהר משתנה ומשאיר אחריו ענף ללא מוצא.

רבים מהבילבונגים בצפון אוסטרליה שורצי תנינים: תנין הים הגדול והמסוכן ותנין ג'ונסטון הקטן יותר האנדמי לאוסטרליה.

בילבונגים מופיעים בספרות האוסטרלית לא מעט. אחד האזכורים המפורסמים לבילבונג הוא בשורת הפתיחה של השיר Waltzing Matilda של בנג'ו פטרסון.

בשאר העולם בילבונג נקרא "אגם קשת" בגלל הצורה שהאגמים האלה יוצרים בדרך כלל. בדרך כלל הם מתייבשים בקיץ, אך הם מתמלאים שוב מים ברגע שגשם יורד.

## קישורים חיצוניים

## הערות שוליים

קטגוריה:אוסטרליה: אגמים
קטגוריה:טופוגרפיה
קטגוריה:גופי מים
אמבסל

**אָמְבַּסֵל** (געז: ኣምባስል, מבוטא גם כ: **[[אמב|אָמְבַּ]] סֵל**) היא נפה במדינת אמהרה שבאתיופיה, שם הנפה לקוח משם המבצר הררי (ראו: **[[אמב]]**) הממוקם באזור. בעברו כונה גם "אמבה ישראל". נפת אמבסל ממוקמת במחוז דרום וולו. אמבסל גובלת ממערב בטאנטה, בצפונה במחוז דרום וולו, במזרחה בנפת ווארה בבו ובדרומה בקוטבאר. העיירה אוצ'ילי היא היישוב הגדול בנפה.

בין הנהרות הזורמים באמבסל נמנה נהר וואחה טיטו. בנפה ישנם מצבורי פחם גדולים שנוצלו לראשונה בהיקף תעשייתי בתקופת הכיבוש האיטלקי

על שם נפת אמבסל נקרא גם אחד הסולמות המוזיקליים האופייניים למוזיקה האתיופית המסורתית ולנעימות יהדות אתיופיה שהתפתחו באזור. בסולם זה מסופרות עלילות מסורתיות והיסטוריות, המועברות מאב לבן.

## היסטוריה
בתקופה הפיאודלית אמבסל הייתה תחת שליטה של אחת ממשפחות האצולה החשובות באימפריה האתיופית. למרות שהם שלטו על חלק קטן מהנפה באזור המבצר ההררי, שליטי המבצר היו ידועים בתואר ג'נטיראר, תואר העובר בירושה מאב לבן. הקיסרית מאנאן אספוו אשתו של הקיסר היילה סלאסי הייתה בתו של שליט המבצר הג'נטיראר אספוו. האזור ההררי של אמבסאל מזוהה על ידי ההיסטוריון ר.ס ווחיטאווי כ-"הרי היהודים" שלשם נמלטו החיילים הפורטוגזים לאחר קרב וופלה במלחמת אתיופיה-אדאל שבו נהרג מפקדם כריסטובאו דה גאמה שהיה גם בנו של הספן הנודע ואסקו דה גאמה, הזיהוי של ר.ס ווחיטאווי הוא הוכחה להתיישבות יהודית באזור וולו.

באמבה גשן בעבר היה מבצר בו גברים קרובי משפחת קיסר אתיופיה היו מוחזקים עד שמקלים את הירושה או מתים.

## סטטיסטיקה
על פי נתוני הסוכנות המרכזית לסטיסטיקה של אתיופיה לשנת 2007, אוכלוסיית הפלך מונה כ- 121,899 תושבים שמתוכם כ-4.83% החיים באזורים עירונים. שטחו הכולל של הפלך הוא כ- 882.24 קמ"ר, צפיפות האוכלוסייה בפלך הוא כ- 138.17 איש לקמ"ר.

אתנית, רוב תושבי הנפה הם אמהרים (99.91%). החלוקה הדתית בנפה מתחלקת לנוצרים אורתודוקסים (73.92%) ומוסלמים (25.85%)

## הערות שוליים

קטגוריה:אמהרה
קטגוריה:אתיופיה: תת-מחוזות
Trypanosoma cruzi

***Trypanosoma cruzi*** (**טריפנוזומה קרוזי** או טריפנוסומה קרוזי), מין טפילי השייך לסוג *[[Trypanosoma]]*. המין אחראי למחלות טריפנוזומיאזיס בבני אדם ובבעלי חיים באמריקה. המחלה מועברת באמצעות פרטי פשפשים טורפניתיים מתת-המשפחה Triatominae, המפרישים צואה על פני העור ובמקביל עוקצים; לאחר מכן האדם מגרד את אזור העקיצה וההפרשות הנגועות חודרות לגופו.

טריפנוזומיאזיס אמריקני, או מחלת צ'אגאס, היא מחלה העלולה להיות קטלנית. למחלה שתי צורות, טריפומסטיגוטים (השלב בו הטפיל מדבק) המתפתח בזרם הדם ואמסטיגוטים (שלב התרבות של הטפיל) המתפתח ברקמות. המחלה עלולה להתפתח בלי שניתן להבחין בה, ולהיראות כנפיחות מקומית באתר החדירה של הטפיל מבעד לעור. הצורה הכרונית עלולה להתפתח 10 עד 20 שנה לאחר ההידבקות. צורה זו משפיעה על איברים פנימיים (הלב, הוושט, המעי הגס ומערכת העצבים ההיקפית). הסובלים מן המחלה עלולים למות מכשל בלב.

המחלה מטופלת באמצעות ניפוטימוקס ובנזנידאזול, אולם אלו אינם יעילים במקרה של מחלה כרונית, לה אין תרופה יעילה.

## מחזור חיים
מחזור חייו של טפיל *Trypanosoma cruzi* מתחיל בבעל חיים, כדוגמת ארמדילים וכלבים ביתיים. פשפשים ממשפחת הטורפניתיים משמשים כווקטורים להעברת המחלה. כאשר הפשפש צורך מנת דם, הוא יונק גם טפילי *T. cruzi*. בגופו של הפשפש עוברים הטפילים לשלב התפתחותי הנקרא אפימסטיגוט, שבו הם יכולים להתרבות. לאחר התרבות בתהליך מיטוזה, עוברים האפימסטיגוטים לדופן התא הרקטלי. בשלב זה הופך הטפיל למדבק. *T. cruzi* מדבקים נקראים טריפומסטיגוטים. כאשר הפשפש עוקץ אדם ומפריש, הטריפומסטיגוטים נמצאים בהפרשות.

הטריפומסטיגוטים חודרים לגוף האדם דרך פצע העקיצה, או באמצעות מעבר דרך ממברנה רירית. כאשר חודרים הטפילים לתא אנושי, הם הופכים לאמסטיגוטים, שלב נוסף בהתפתחותם שבו הם מתרבים במיטוזה. לאחר התרבות מצטברת כמות גדולה של אמסטיגוטים בתא, ופסאודוציסטים מתפתחים בתאים הנגועים. אז הופכים האמסטיגוטים חזרה לטריפומסטיגוטים, והתא מתפקע. לאחר מכן הטריפוסטיגוטים עוברים להדבקת תאים אחרים, או נמצצים על ידי פשפשים אחרים.
בין היתר הטפיל מתחמק מפעולת מערכת החיסון, עקב מניעת פעולת חלבוני המשלים, כמו הפעילות של חלבון DAP, שגורם להפרדה בין חלקי הקומפלקס C3 Convertase. קומפלקס זה הכרחי לצורך עצירת פעילות הפתוגן, למשל באמצעות יצירה של חור בממברנה בצורת membrane attack complex (MAC).

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פרוטיסטה
סוקטה TB

שמאל|ממוזער|250px|סוקטה TB-20 טרינדד GT
שמאל|ממוזער|250px|סוקטה TB-9 טמפיקו
שמאל|ממוזער|250px|סוקטה TB-10 טובגו
שמאל|ממוזער|250px|סוקטה TB-200 טובגו XL GT
**סוקטה TB** היא סדרת מטוסים קלים בעלי מנוע בוכנה יחיד שתוכננה בשנות השבעים המאוחרות ומיוצרת על ידי סוקטה. האותיות TB בשם המטוס נגזרו מהשם תרבס (Tarbes), עיר בדרום צרפת בה מיוצר המטוס.

סדרת מטוסי **הסוקטה TB** מורכבת מהמטוסים הבאים:
***TB-9 טמפיקו GT** (TB-9 Tampico GT)
***TB-10 טובגו GT** (TB-10 Tobago GT)
***TB-200 טובגו XL GT** (TB-200 Tobago XL GT)
***TB-20 טרינידד GT** (TB-20 Trinidad GT)
***TB-21 טרינידד TC GT** (TB-21 Trinidad TC GT)
*'''סוקטה TB-30 אפסילון'''

כל המטוסים דומים למראה, הן חיצונית והן פנימית אך רק כני הנסע של ה-TB-20 וה-TB-21 מתקפלים. ההבדל המשמעותי ביותר בין הדגמים השונים הוא עוצמת המנוע הגדלה מ-160 כוח-סוס של מנוע ה-TB-9, 180 כוח-סוס של מנוע ה-TB-10, 200 כוח-סוס של מנוע ה-TB-200, ועד ל-250 כוח-סוס של מנועי ה-TB-20 וה-TB-21. ההבדל היחיד בין ה-TB-20 ל-TB-21 הוא שלאחרון הוסף מגדש טורבו (Turbocharger), ומכאן האותיות TC. לכל המטוסים יש מדחף בעל פסיעה משתנה מלבד ה-TB-9, לו יש מדחף בעל פסיעה קבועה. בשנת 2000 עברו תכנוני המטוסים תהליך מודרניזציה ולשמם נוספו האותיות GT, ראשי תיבות של Generation Two (דור שני). לגרסאות ה-GT יש קבינה גדולה יותר והוכנסו בהם שיפורים אווירודינמיים.

ה-TB-30 אפסילון (TB-30 Epsilon) שיוצר על ידי סוקטה בעבר לשימוש כמטוס אימון צבאי אינו קשור למטוסי ה-TB האחרים חרף שמו. גרסה משופרת של מטוס זה כונתה TB-31 אומגה (TB-31 Omega) אך מעולם לא נכנסה לייצור סדרתי. המטוס TB-360 טנגרה (TB-360 Tangara) היה מטוס קל דו-מנועי שהתבסס על ה-GA-7 קוגר מתוצרת גאלפסטרים, אך גם הוא לא נכנס לייצור סדרתי.

## מפעילות צבאיות
*
*
:מטוסי TB-20 טרינידד הופעלו בחיל האוויר הישראלי תחת הכינוי "**פשוש**" מפברואר 1995 ועד אפריל 2005. 22 מטוסי TB-20 נקנו על ידי חיל האוויר הישראלי ב-1994 והם החליפו את מטוסי הצסנה 206U שיצאו משימוש בחיל ב-1997. המטוסים שרתו בטייסת 135 ("מלכי האוויר") וכן בבסיסי הטיסה השונים של החיל. המטוסים שימשו לניוד מהיר של בכירי החיל וצה"ל. בדצמבר 2004 החלו מטוסי הבוננזה A36 ("חופית") להחליפם בהדרגה. ב-3 במרץ 2003, לאחר השעה 21:00, התרסק מטוס "פשוש" זמן קצר לאחר שהמריא מבסיס רמון במהלך אימון. בהתרסקות נהרג  טייס המטוס, רס"ן , סמ"ט א' (סגן מפקד טייסת) 190 ("מגע הקסם").

* סין
*

## מאפיינים (TB-20 טרינידד)
### מאפיינים כללים
***צוות:** 1
***קיבולת:** 3 או 4 נוסעים
***אורך:** 25 רגל 5 אינץ' (7.75 מטר)
***[[מוטת כנפיים]]:** 32 רגל 8 אינץ' (9.97 מטר)
***גובה:** 9 רגל 4 אינץ' (2.85 מטר)
***שטח כנף:** 128.04 רגל² (11.90 מטר²)
***משקל ריק:** 1,980  ליברות (900 ק"ג)
***משקל המראה מרבי:** 3,080 ליברות (1,400 ק"ג)
***הנעה:** מנוע אחד מדגם IO-540 מתוצרת לייקומינג, המייצר דחף של 250 כוח-סוס (186 קילו-וואט)

### ביצועים
***מהירות שיוט:** 188 מיל/שעה (163 קשר, 305 קמ"ש)
***טווח:** 796 מיל (697 מיל ימי, 1,290 ק"מ)
***סייג רום:** 20,000 רגל (6,100 מטר)
***קצב טיפוס:** 1,200 רגל/דקה (6.1 מטר/שנייה)
***מרחק המראה:** 1,656 רגל (505 מטר)
***מרחק נחיתה:** 1,509 רגל (460 מטר)

## קישורים חיצוניים

* EADS סוקטה - תעופה קלה, האתר הרשמי
* Socata TB Users Group
* 

קטגוריה:מטוסים קלים
קטגוריה:מטוסי תובלה וקישור של חיל האוויר הישראלי
סטיבן פינאר

**סטיבן ז'רום פינאר** (נולד ב-17 בפברואר 1982 ביוהנסבורג שבדרום אפריקה) הוא כדורגלן עבר דרום אפריקאי. פינאר שיחק בתור קשר תוקף או קיצוני שמאלי והוא היה קפטן נבחרת דרום אפריקה.
## קריירה
את קריירת הכדורגל המקצועי שלו החל באייאקס קייפטאון, קבוצת הבת של אייאקס אמסטרדם ההולנדית.
בשנת 2001 הוא עבר לשחק באייאקס אמסטרדם, בה לא הצליח להשתלב בשנתו הראשונה. הופעת הבכורה שלו במדי אייאקס אמסטרדם נרשמה בפברואר 2002 במשחק מול נאק ברדה, בו ניצחה אייאקס 1 - 0. פינאר הפך לשחקן פותח בהרכב יחד עם שחקנים כמו רפאל ואן דר וארט, זלאטן איברהימוביץ' ועוד. 

בשנת 2006 חתם פינאר על חוזה לשלוש שנים בבורוסיה דורטמונד. בשנת 2007 הושאל לעונה אחת על ידי דורטמונד לאברטון, ובתום תקופת ההשאלה נרכש פינאר על ידי האנגלים. בחלון העברות של ינואר 2011 עבר לטוטנהאם הוטספר תמורת 2.5 מיליון לירות שטרלינג. פינאר לא הצליח להשתלב בטוטנהאם, והשתתף ב-10 משחקים שבהם לא הצליח להבקיע. בינואר 2012 הושאל בחזרה לאברטון. בתום תקופת ההשאלה נרכש פינאר על ידי אברטון. ב-19 באוגוסט 2016 חתם בסנדרלנד. ב-5 ביולי 2017 חזר פינאר לאחר 16 שנה לדרום אפריקה וחתם בבידווסט ויטס. ב-1 במרץ 2018 הודיע על פרישה מכדורגל.

בצעירותו היה פינאר חלק מנבחרת הנוער של דרום אפריקה. את הבכורה בנבחרת הבוגרת ערך בניצחון 2 - 0 על . פינאר היה חלק מנבחרת דרום אפריקה במונדיאל 2002 ובמונדיאל 2010. ב-2 באוקטובר 2012 הודיע על פרישתו מהנבחרת.

## קישורים חיצוניים

* 

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:יוהנסבורג: כדורגלנים
קטגוריה:כדורגלני אייאקס
קטגוריה:כדורגלני בורוסיה דורטמונד
קטגוריה:כדורגלני אברטון
קטגוריה:כדורגלני טוטנהאם הוטספר
קטגוריה:כדורגלני סנדרלנד
קטגוריה:כדורגלני בידווסט ויטס
קטגוריה:כדורגלני נבחרת דרום אפריקה
קטגוריה:כדורגלני מונדיאל 2002
קטגוריה:כדורגלני גביע אפריקה לאומות 2008
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:דרום אפריקאים שנולדו ב-1982
חתחתול (משחק)

**חתחתול** (באנגלית: **Rat-a-Tat Cat**) הוא משחק קלפים המיוצר על ידי חברת פוקסמיינד. זכה בפרס מנסה ובפרס אופנהיים. מקורו של השם העברי הוא דמות בזיכיון "הדרדסים" באותו שם – חתולו המרושע של גרגמל. המשחק מיועד לשניים עד שישה משתתפים.

## מטרת המשחק
מטרת המשחק היא להחזיק קלפים שסכום ערכיהם הנמוך ביותר.

## סוגי קלפים
* הקלפים ממוספרים מ-0 עד 9. על הקלפים של המספרים הקטנים (מאפס עד חמש) מצוירים חתולים ועל הגבוהים (שש עד תשע) מצוירים עכברושים. על כל מספר, דמות שונה של חתול או עכברוש.
קלף 0 – חתול כתום דמוי פסל החירות.
קלף 1 – חתול אפור בחליפה כחולה.
קלף 2 – חתול בצבע כתמתם במכונית אדומה.
קלף 3 – חתול רקדן עם רדיו.
קלף 4 – חתול כחול בסירה צהובה שדג.
קלף 5 – חתול מורה.
קלף 6 – עכברים קטנים סוחבין בלון גדול וירוק של חתול.
קלף 7 – עכברושית שמחזיקה ברצועה שני חתולים.
קלף 8 – עכבר שמנגן בגיטרה.
קלף 9 – מלך עכברוש.
* בנוסף המשחק מכיל שלושה סוגי קלפי פקודות (שאין להם ערך מספרי ובמקרה שהם נמצאים אצל שחקן בסוף המשחק מחליפים אותם בקלף אחר מהקופה):
****משוך 2 (חתול בתלבושת המערב הפרוע)**: מחייב למשוך עוד 2 קלפים מהקופה (כלומר, שני תורים נוספים ברצף).
****הצץ (ברדלס)**: מאפשר למקבל להציץ באחד מקלפיו.
****החלף (חתול עם זנב סמור שמחזיק ביד קלפים)**: מאפשר לשחקן לבחור את אחד מקלפיו ולהחליפו עם קלף של שחקן אחר (לאחר הבחירה ולאחר ההחלפה אין להתחרט; אי אפשר לראות את הקלפים לפני כן או לאחר מכן).

### מהלך המשחק
תחילה כל שחקן מקבל ארבעה קלפים הפוכים, ומסדר אותם בשורה אחד ליד השני. מותר לו להסתכל רק בקלף הימני והשמאלי במהלך תחילת המשחק. את הקלפים הנותרים מניחים הפוכים בקופה.

בכל תור מניחים קלף על ערימה. ועל השחקן להחליט אם לקחת את הקלף הזה או את הקלף האחרון שהונח בערימה. השחקן שם את הקלף שקיבל הפוך במקום אחד הקלפים שברשותו, שאותו הוא זורק לערימה.

כששחקן מעריך שסכום מספרי הקלפים שברשותו נמוך משאר המתחרים, הוא יכול לומר את המילה "חתחתול". לאחר מכן כל שחקן מקבל תור אחד נוסף ואז חושפים את הקלפים. אם לאחר החשיפה לאחד השחקנים יש קלף "פקודה", מחליפים אותו בקלף מהקופה. המנצח הוא זה שסכום הקלפים שברשותו הכי נמוך. במידה ולמישהו במהלך התור לאחר אמירת המילה "חתחתול" יש קלף פקודה הוא רשאי להשתמש בו כרגיל.

אין התייחסות מפורשת בהוראות המשחק למצב בו בסיום המשחק הסכום הנמוך נמצא ברשות מספר מתמודדים במקביל. לכן את מצב זה ניתן לפרש כרצון המשתתפים, לדוגמה: כניצחון לכל המתמודדים שמחזיקים בסכום הנמוך ביותר או כניצחון לכל המתמודדים שמחזיקים בסכום הנמוך ביותר למעט המתמודד שהכריז "חתחתול" או היעדר מנצחים כלל.

## קאמביו
"קאמביו" (או "קאבו") הוא משחק זהה לחתחתול, ההבדל הוא שמשחקים אותו עם חפיסת קלפים רגילה.

## הערות שוליים

קטגוריה:משחקי קלפים
מלחמת אתיופיה–אדאל

**מלחמת אתיופיה–אדאל** הייתה מלחמה שהתרחשה בין האימפריה האתיופית, שנעזרה באימפריה הפורטוגזית, לבין סולטנות אדאל, בעלת בריתה של האימפריה העות'מאנית. המלחמה התרחשה בין 1529–1543. מלחמה זו הייתה המלחמה המודרנית הראשונה של אתיופיה, בה היא השתמשה לראשונה בנשק חם - תותחים ורובים, יחד עם כלי נשק מסורתיים כגון חרבות, חניתות וקשתות.

## רקע
כאשר האימאם אחמד אבן איברהים אל-גאזי (מוכר יותר בשם **אחמד גראן**) הצליח להשתלט על אדאל, לאחר שהרג את סולטאן אדאל אבו בכר אבן מוחמד, הוא מינה את אחיו של הסולטאן לשעבר עומר דין לסולטאן החדש. בעקבות שליטתו של האימאם גראן באדאל הוא איחד את השבטים המוסלמים במזרחה של אתיופיה והכריז על ג'יהאד כנגד האימפריה האתיופית בראשות הקיסר דווית השני, כנקמה על הפלישה האתיופית הקודמת לאדאל ומותו של חותנו האמיר מחפוז בשנת 1517. גראן נתמך לא רק על ידי מוסלמים אלא גם על ידי הכנסייה האורתודוקסית האתיופית וביתא ישראל שהתנגדו לשלטונו של דווית השני.

## המלחמה
הצבא של גראן נכנס לראשונה לאתיופיה בשנת 1529. שני הצבאות נפגשו בקרב שימברה קורה, קרב בו הפסידה אתיופיה למרות מספר החיילים הרב שלה, מכיוון שאדאל השתמשה בנשק חדיש שהגיע מבעלי בריתה העות'מאנים. לאחר הקרב הראשון וניצחון אדאל המשיך הצבא המוסלמי לתוך שטח אתיופיה, שם נערך קרב אנטוקיך. בקרב זה חיילים אתיופים רבים ברחו בגלל כלי הנשק החדישים שהפחידו אותם. ההתנגשות הבאה בין הצבאות הייתה בקרב אמבסאל ב-28 באוקטובר, ושוב צבא אדאל ניצח. שלושת הניצחונות אפשרו למוסלמים להיכנס ללב האימפריה האתיופית (רמת אתיופיה), כאן הם החלו לשרוף כנסיות רבות, כתבי קודש רבים ולאסלם את אזרחי האימפריה. צבא אתיופיה היה חלש, האתיופים לא ניסו להילחם שוב והמוסלמים שטפו את אתיופיה והגיעו עד תיגראי שבצפון. בשנת 1541 הקיסר דווית השני נפטר ויורש העצר מינאס נלקח בשבי על ידי המוסלמים. ב-1543 כוחות גרילה אתיופים ניצחו את המוסלמים, כשהם נעזרים בכוחות פורטוגזים בראשות כריסטובאו דה גאמה (בנו של הספן הנודע ואסקו דה גאמה). הפורטוגזים הביאו איתם כ-400 רובאים, והצי הפורטוגזי חסם את האזור לשיט ומנע העברת אספקה צבאית לאדאל על ידי העות'מאנים. הקרב האחרון של המלחמה היה קרב ווינה דגה שבו גראן נהרג.

## הערות שוליים

אתיופיה-אדאל, מלחמת
אתיופיה-אדאל, מלחמת
אתיופיה-אדאל, מלחמת
אתיופיה-אדאל, מלחמת
אתיופיה-אדאל, מלחמת
ממלודי סאנדאונס

**ממלודי סאנדאונס** (באנגלית: **Mamelodi Sundowns**) הוא מועדון כדורגל דרום אפריקאי מהעיר פרטוריה. נכון לעונת 2020/2021  המועדון משחק בליגת העל הדרום-אפריקאית. המועדון נמצא בבעלותו של המיליארדר פטריס מוטספה. הכינוי של הקבוצה ("הברזילאים") הוענק לה בגלל הדמיון של מדיה לאלו של נבחרת ברזיל.

מאז הקמת ליגת העל של דרום אפריקה ב-1996 זכתה הקבוצה בשש אליפויות, מתוכן שלוש ברצף בין 1998 ל-2000. היא זכתה בשתיים נוספות בעונות 2005/2006 ו-2006/2007 ועוד אחת בעונת . 

בשנים 1986, 1998, 2008 זכתה בגביע של דרום אפריקה.

בשנים שבהן הקבוצה לא זכתה באליפות היא סיימה בחלק העליון של הטבלה, ואף פעם לא מתחת למקום העשירי.

ב-2016 השיגה את ההישג החשוב ביותר בהיסטוריה שלה, כשזכתה בליגת האלופות האפריקאית, לאחר שגברה במפגש הכפול בגמר על א-זמאלכ, ובכך גם העפילה לגביע העולם למועדונים 2016. בעקבות הזכייה בליגת האלופות, השתתפה בשנת 2017 בסופר קאפ האפריקאי, וזכתה בו לאחר שגברה על מזמבה מקונגו, זוכת גביע הקונפדרציה האפריקאי.

## קישורים חיצוניים

* 

קטגוריה:קבוצות כדורגל דרום אפריקאיות
קטגוריה:חאוטנג: ספורט
קטגוריה:פרטוריה
קטגוריה:קבוצות כדורגל שהוקמו ב-1970
סער בהיר-להב

**סער בהיר-להב** (באנגלית: **Sturm Brightblade**) הוא דמות בדיונית מסדרת ספרי הפנטזיה "רומח הדרקון".

## ביוגרפיה
בהיר-להב נולד בסולאמניה, שם היה אביו אנגריף מפקד במסדר הורד של אבירי סולאמניה. טירתו של אנגריף הותקפה על ידי האספסוף ובזמן שהגן על הטירה ברחו סער ואמו איליס, ולבסוף הגיעו לעיירה קטנה בשם מרגוע. בהמשך ילדותו הוא התחבר עם התאומים קרמון ורייסטלין מאז'ר ואחותם קיטיארה. לאחר זמן מה חברו אל תניס חצי-אלף, חלמיש כור-אש וגדילן קוץ-רגל. מבין החבורה הוא היה היחיד שממש חיבב את הקנדר גדיל, וניסה לשווא ללמדו להפסיק לגנוב.

גובהו של בהיר-להב הוא ממוצע. ברוב הזמן הוא לובש את שריון האבירים שלו, וחרבו היא חרב המוחזקת בשתי ידיים - שניהם עברו אליו בירושה. אגדה על חרב זו מספרת שהחרב תישבר רק כאשר האדם המשתמש בה ישבר.

כאשר החליט לעזוב את ביתו בפעם הראשונה, הוא יצא למסע. כאשר נפרדה החבורה לחמש שנים לצורך חיפוש אחר האלים העתיקים, איש איש לדרכו, סער וקיטיארה שמו פעמיהם לעבר צפון אנסאלון בחיפוש אחר אבותיהם. בסוף מסע זה קיטיארה נשאה ברחמה את ילדו של סער.

אהבתו היחידה של סער בהיר-להב הייתה כאשר הוא ביקר בטארסיס המעטירה, שם פגש באלהנה צפריר. אלהנה נתנה לו אבן אלפים קסומה. הייתה זו הפעם הראשונה שהאבן ניתנה לבן אנוש.

בהיר-להב חי את חייו לפי "המידה". הוא התמנה למפקד במסדר הכתר, הנמוך מבין שלושת מסדרי אבירי סולאמניה. מת בקרב על צריח הכהן הגדול מול קיטיארה שהייתה רכובה על דרקונה שחק.

קטגוריה:רומח הדרקון
בריקסטון

**בריקסטון** (באנגלית: **Brixton**) הוא אזור בדרום לונדון רבתי שבאנגליה. חלק מרובע למבת' המצוי בלונדון הפנימית. בריקסטון הוא אזור מגורים בעיקרו, אם כי פועל בו , שהוא אחד השווקים המרכזיים בלונדון. האזור ידוע ברב-גוניותו האתנית והדתית והוא אזור המגורים המרכזי של הקהילה השחורה שהגיעה ללונדון מהאיים הקריביים ובמיוחד מג'מייקה. האזור תחום על ידי השכונות הבאות: , , , , , , ו. במרכז האזור ניצבת תחנת בריקסטון של הרכבת התחתית של לונדון, שהיא התחנה הסופית של קו ויקטוריה.   

## היסטוריה
בריקסטון מופיעה לראשונה בסקר הקרקעות והאוכלוסין משנת 1086, המכונה ספר יום הדין. בספר זה, מוזכר המקום בשם Brixiestan. בראשית המאה ה-19, עם פתיחת גשר ווקסהול החלה ההתיישבות באזור, כחלק מתהליך הפירוור של לונדון. מאז ידע האזור צמיחה גדולה של אוכלוסייתו. 

## בריקסטון בשיר של להקת הקלאש
התסיסה החברתית בבריקסטון בשנות השבעים של המאה ה-20  והעימותים בין תושבי השכונה למשטרה, מצאו ביטוי אמנותי בשיר של להקת הקלאש "The Guns of Brixton", מהאלבום London Calling, שחיבר פול סימונון.

מילות השיר תוקפניות במיוחד והשיר מתחיל במילים:

When they kick at your front door

How you gonna come

With your hands on your head

Or on the trigger of your gun

## אישים מפורסמים תושבי האזור
בבריקסטון נולדו, גדלו או גרו אישים אנגליים מפורסמים וביניהם:

* ג'ון מייג'ור - ראש ממשלת בריטניה בשנים 1990-1997.
* קן ליווינגסטון - ראש עיריית לונדון בשנים 2000- 2008.
* דייוויד בואי - הזמר המפורסם שנולד באזור. לאחר מותו של בואי הוקמה לזכרו פינת הנצחה בסמטה מול הכניסה לתחנת בריקסטון של הרכבת התחתית.

## קישורים חיצוניים

* אבירם ברט, משכונת מהגרים למעוז הבוהמה: סיפורה של שכונת בריקסטון בלונדון, באתר עכבר העיר, 16 באוקטובר 2012

## הערות שוליים

קטגוריה:לונדון: רבעים
למבת'
איתי רוזנבאום

**איתי רוזנבאום** (נולד בשנת 1966) הוא מוזיקאי, פסנתרן, מלחין ומעבד מוזיקלי.

## ביוגרפיה
איתי רוזנבאום נולד בירושלים ובילדותו התגורר מספר שנים בהונדורס ובבוליביה. למד בבית ספר תיכון בירושלים, ובזמן לימודיו הופיע וניגן עם הרכבי ג'אז רבים. בתקופה זו למד נגינת פסנתר ג'אז וקלאסי, תאוריית המוזיקה ופיתוח שמיעה.

בשנת 1988 היה חבר להקמת להקת "אטרף" עם רובנס, אהרוני בנארי וויקטור אזוס, עמם הופיע והקליט עד נסיעתו לבוסטון. בתקופה שקדמה למעבר הופיע עם הזמרת חדוה מלר ובהצגת תיאטרון החאן "ינתי פרזי", במוזיקה מאת אלון אולארצ'יק. בין השנים 1989–1992 חי בבוסטון שבארצות הברית, שם סיים בהצטיינות לימודי תואר ראשון בעיבוד והלחנה.

בין השנים 1992–1994 ניגן בהפקות פופ עם מיקי גבריאלוב, גלי עטרי ובהופעות טלוויזיה עם דוד ד'אור ועוד, ולמד שנה לימודי אדריכלות בבצלאל. בשנים 1996–1999 ניהל והפיק את הרכב "אילנה אליה וג'באליו" שהתמחה בביצוע שירים כורדיים אותנטיים וחומר מוזיקלי נוסף מהמזרח התיכון. רוזנבאום הפיק להרכב זה תקליטור והופיע עמו בפסטיבלים באירופה.

ב-2000 הקים עם הגיטריסט אצ'ה בר את הרכב הג'אז "אנסמבל הצוללת הצהובה", שביצע את יצירותיו. ההרכב הקליט שני תקליטורים, הופיע בפסטיבל ג'אז בים האדום באילת ב-2001, מופע מיוחד לפסטיבל הג'אז הבינלאומי הראשון בירושלים והופעות עם זמרת הג'אז שילה ג'ורדן, נגן הבס צ'אק איזראלס, יוני רכטר, שלמה גרוניך ואמנים ישראלים נוספים. החל ב-2008 הופיע ההרכב המורחב עם זמרת הלדינו אודליה דהאן ורביעיית כלי קשת בתוכנית יצירות ג'אז על נושאים משירי הלדינו המסורתיים. ב-2004 חזר ללמוד אצל בת-שבע רובינשטיין ואצל ארז רפופורט, ובשנת 2014 קיבל תואר דוקטור בקומפוזיציה עם סיום לימודיו ב-אוניברסיטת קליפורניה בסנטה קרוז.

בין השנים 2007–2010 כהן רוזנבאום כראש מסלול יצירה במחלקה הרב-תחומית באקדמיה למוזיקה ולמחול בירושלים, שם לימד פסנתר, קומפוזיציה ואלתור בין השנים 2005–2011. כמו כן לימד פסנתר ג'אז באקדמיה למוזיקה באוניברסיטת תל אביב, וניהל את מגמת המוזיקה העל-אזורית בירושלים, הפועלת במרכז המוזיקה "הצוללת הצהובה".

## דיסקוגרפיה

*Ilana Eliya - (MCI) 1996
*Ittai Rosenbaum, Atcha Bar and YSE - (The Yellow Submarine) 2000
*Solika - (The 8th Note) 2008
*Music From the Chamber - (Præsentem) 2009
*Between Waters and Waters - (Præsentem) 2009


## קישורים חיצוניים

* 

קטגוריה:מלחינים ישראלים
קטגוריה:בוגרי אוניברסיטת קליפורניה בסנטה קרוז
קטגוריה:ישראלים שנולדו ב-1966